lflage/wiki-talks huggingface dataset:
Bespreking:Antieke Griekse kuns

message: Geluk Ettienne! Voorwaar 'n mondvol van 'n artikel! Groete! Oesjaar (kontak) 06:12, 15 Januarie 2016 (UTC)

message: :Aan die begin van die 8ste eeu v.C. ontvang grafte wat as dié van helde bekend staan, honderde, selfs duisende, klein beeldjies met eenvoudige versiering, wat gewoonlik karakters met die opgehefte arms, d.w.s. gode wat verheerlik word.
replies: text: Aan die begin van die 8ste eeu v.C. ontvang grafte wat as dié van helde bekend staan, honderde, selfs duisende, klein beeldjies met eenvoudige versiering, gewoonlik karakters met die opgehefte arms, wat die gode sou verheerlik.
Die sin heelbo het onduidelik gelees en is verander na die tweede sin. Ek hoop dit gee dit veronderstelde betekenis weer. Ek neem aan dat die beeldjies nie die gode self versinnebeeld nie, maar net verering van die gode. JMK (kontak) 21:15, 17 Januarie 2016 (UTC)
replies: text: : Dankie, JMK. Ek het inderdaad ’n woord uitgelaat. Ek sal weer bietjie gaan vergelyk, want ek dink dit het eintlik na iets anders verwys. Dankie vir jou skerp oog! Groete. EvZ (kontak) 18:17, 18 Januarie 2016 (UTC)

text: : Het dit nou verbeter. Hoop dit is nou meer verstaanbaar. Die beeldjies het blykbaar persone uitgebeeld wat gode gemaak / vergoddelik word. Die Eng lees so:
replies: text: :: At the beginning of 8th century BC, tombs known as "hero's" receive hundreds, even thousands of small figurines, with rudimentary figuration, generally representing characters with the raised arms, i.e. gods in apotheosis.
thread_title: Sin

message: Sommer 'n paar los opmerkings/vrae:
* Swartgfiguur-olpe. Seker 'n tikfout, maar ek is onseker oor hoe om dit reg te maak.
* Daar is 'n skakel Afrodite van Knidos na die Engelse Wikipedia. Hoekom nie eerder 'n rooi of geen skakel nie? 
* Ek sien die Engelse "orientalising" is hier "oriëntaliserende". Ek is nie vertroud met hierdie term (in enige taal) nie, maar ek assosieer "oriental" meestal met vorme van die woord "oosters" wat tog ook die betekenis hier is, of hoe? (oosterse motiewe wat toenemend gebruik is). Ek sien die Nederlandse artikel sê (verkort) "Het begin van deze periode (de Archaïsche periode) wordt gekenmerkt door de overname van Oosterse motieven."
Ek hoor graag wat ander dink. --Alias (kontak) 15:10, 3 Mei 2016 (UTC)
replies: text: : Hallo, Alias, goeie punte wat jy hier het. (1) Ek sal die olpe verander na drinkbeker of iets. Ek kan nie onthou of ek iets daarvoor gekry het nie. (2) Die skakel was ’n fout wat ek gemaak het omdat ek die visuele teksverwerker gebruik. Hy hou die skakel na die Engelse artikel as jy hom merk as ’n skakel wat nie bestaan nie, of so iets. Ek maak dit gewoonlik reg, maar het dié een oorgesien. (3) Ek het die oriëntaliserende heelwat in Nederlandse webwerwe gekry en het dit maar so ingesit nav "oriëntalis(tiek)" in HAT en WAT. Hoop dit werk vir jou. Laat maar weet as jy aan enige ander opsies kan dink.
Groete, --EvZ (kontak) 12:30, 20 Mei 2016 (UTC)
thread_title:  Opmerkings/vrae
Bespreking:Gereformeerde kerk Witbank

message: Dis my 2000ste artikel op Wikipedia! Morne (kontak) 11:52, 16 Januarie 2016 (UTC)
replies: text: Sjoe, dis 'n groot prestasie. Baie geluk en baie dankie vir al die lekker-lees artikels! Groete. Frank (kontak) 11:59, 16 Januarie 2016 (UTC)
replies: text: : Dankie! En dit bly 'n plesier, selfs (of dalk veral, want ál meer rooi skakels word blou) ná 2 000 artikels. Morne (kontak) 12:03, 16 Januarie 2016 (UTC)
replies: text: ::As jy wil kan jy dit dalk in 'n e-boek saambind. Sien Wikipedia:Boeke vir details. Groete. Frank (kontak) 12:13, 16 Januarie 2016 (UTC)

text: Geluk Morne! Die 2000 klub is maar klein! Dankie vir jou harde werk! Groete! Oesjaar (kontak) 12:59, 16 Januarie 2016 (UTC)
replies: text: :Dis 'n pleiser! En dieselfde vir jou! Morne (kontak) 13:17, 16 Januarie 2016 (UTC)
thread_title:  2000ste artikel
Bespreking:Intensiewe grootheid

message: Die notasie verskil "baie" of "baie min"? Ek verstaan nie wat die verskil hier behels nie. JMK (kontak) 21:55, 21 Januarie 2016 (UTC)
replies: text: Oeps, excuus... In English: it varies a lot (from author to author}, e.g. Atkins uses Cp,m which clutters formulas a lot. Jcwf (kontak) 23:00, 21 Januarie 2016 (UTC)
thread_title: Vraag
Bespreking:Isomorfiese vervanging

message: Van waar is die artikel vertaal? Ons moet (waar moontlik) asseblief taalskakels byvoeg. Groete. Frank (kontak) 19:21, 24 Januarie 2016 (UTC)
replies: text: Dit is nie vertaal nie. Dis my vak. Maar ek kan wel soek na verywsings as jy wil Jcwf (kontak) 20:49, 24 Januarie 2016 (UTC)
replies: text: :Ek het vier refs toegevoeg en gepoog 'n interwiki te vind, maar net Engels skyn dit vir 'n deel te hê. Eintlik net die proteïenstorie. :-(. Vastestofchemie is 'n stiefkind, hoewel ek dink dat dit in Suid-Afrika met al sy minerale tog anders moes wees. Jcwf (kontak) 22:24, 24 Januarie 2016 (UTC)
replies: text: :: Gaaf, dankie Jaap! Groete. Frank (kontak) 05:44, 25 Januarie 2016 (UTC)
thread_title:  Bron van vertaling 

message: Die laaste sin lui soos volg:
"Dit gee 'n ondergrond wat die meting onnoukeurig maak."
Sou "ondergrond" "agtergrond" wees? En as die meting onnoukeurig is, hoekom word die metode gebruik? Word miskien "noukeurig" in stede van "onnoukeurig" bedoel? JMK (kontak) 14:24, 25 Januarie 2016 (UTC)
replies: text: :Engels het 'background', maar die signaal sit bo op die background.

text: Ek verstaan nou:  word in plaas van H gebruik, want laasgenoemde maak die meting onnoukeurig. Ek reflekteer dit nou so in die teks. JMK (kontak) 14:26, 25 Januarie 2016 (UTC)
replies: text: ::Nee  = D word gebruik.  gee probleme.

text: :Daar is iets wat 'n dooie skakel onder verwysings veroorsaak. JMK (kontak) 14:38, 25 Januarie 2016 (UTC)
replies: text: ::Dis gefix denk ik.
thread_title:  Laaste sin
Bespreking:Stereo-isomeer

message: "Indien 'n molekuul nie self die simmetrie van 'n spieëlvlak besit nie, is dit vir molekules ook die geval."
Die bostaande sin is nie vir my 100% duidelik nie en kan miskien duideliker geskryf word. JMK (kontak) 15:44, 25 Januarie 2016 (UTC)
thread_title: Sin
Bespreking:Leeranemoon

message: Tapering tentacles.... Tapering = taps? Groete! Oesjaar (kontak) 17:53, 27 Januarie 2016 (UTC)
replies: text: :Duits tot my redding: Spitstoelopende vangarms... [dus, tentakels wat op 'n punt uitloop] Suidpunt (kontak) 18:44, 27 Januarie 2016 (UTC)
thread_title:  Vertaling
Bespreking:Gereformeerde kerk Oranjerivier

message: Morne, kyk na jou openninslyn asb! Groete! Oesjaar (kontak) 20:20, 31 Januarie 2016 (UTC)
replies: text: Dankie! Groete. Morne (kontak) 20:58, 31 Januarie 2016 (UTC)
thread_title:  Openingsin
Bespreking:Watersnoodramp

message: Hoekom dink ek aan 'n watersnood as 'n tekort aan water. Die HAT is tog duidelik, watersnood = oorstroming. Ah, waternood vs. watersnood! Groete. Frank (kontak) 06:15, 3 Februarie 2016 (UTC)
thread_title:  Watersnood
Bespreking:Louis Tregardt-gedenktekens

message: Sou graag 'n foto sien van die "kort grys toring" of 'n koordinaat verneem, want ek weet nie hiervan nie, en kan dit nie raaksien op google lugfotos nie. Weet net van die 1938 monument in dieselde area wat ca 2006 deur die munisipaliteit omgestoot is, soos in die laaste paragraaf aangedui? Enige koordinate sal tewens die artikel meer spesifiek maak. JMK (kontak) 14:43, 4 Februarie 2016 (UTC)
thread_title: kort grys toring

message: "Vywer" neem ek aan is 'n klein  fonteintjie. Bestaan daar 'n alternatiewe Afrikaanse spelling, soos miskien "vyver"? JMK (kontak) 14:43, 4 Februarie 2016 (UTC)
thread_title: Vywer

message: As ek reg verstaan verteenwoordig een van die pilare by die Winburg-voortrekkermonument ook die Tregardt trek. Die bronne verskil effens oor watter trekkers presies deur die pilare verteenwoordig word. Kan iemand klaring gee? JMK (kontak) 14:43, 4 Februarie 2016 (UTC)
thread_title: Winburg
Bespreking:Tonteldoos, Limpopo

message: Is die byvoeging oor Sydney en Perth tong in die kies? Hoekom is die lyn oor die Steenkampsberge verwyder? Groete! Oesjaar (kontak) 14:50, 9 Februarie 2016 (UTC)
replies: text: Reeds teruggerol. --Voyageur (kontak) 18:51, 9 Februarie 2016 (UTC)
thread_title:  Sydney en Perth 

message: Die paragraaf oor volksname moet herskryf word. Dit gee menings en is nie in Ensiklopediese styl nie. Groete! Oesjaar (kontak) 15:45, 21 Maart 2016 (UTC)
Ek sal gou-gou probeer. Van huis tot huis! Hentie Joubert (kontak) 04:40, 22 Maart 2016 (UTC)
My bedoeling was om die leser grappenderwys in te lig. Toe ek dit weer lees dog ek die vetdruk gedeeltes as mening beskou kan word. Wat dink jy?
As mens in Tonteldoos in die veld loop en jy wys ŉ nuweling  ŉ pragtige boompie en jy vertel hom dis ŉ Canthium suberosum, kan hy maklik dink jy praat altyd Latyn by die huis. Maar as jy hom wys dat die bas nes die prop van ŉ bottel ordentlike wyn in die ou dae gelyk het en die sade lyk soos hulle moet lyk, en jy vertel hom dis eintlik ŉ Kurkbokdrol, dan sal hy mos die naam onthou. As jy hom dan na ŉ ander boompie neem en hom wys dat die dorinkie, wat nes ŉ speen lyk, gemonteer is op ŉ knoppie, wat nes ŉ perd se uier lyk, sal hy mos onthou die volk noem dit ŉ Kleinperdepram. Wat sal jy nog neuk met Zanthoxylum capense? Dis onnodig om te verduidelik van Hippobromus pauciflorus (Basterperdepis) en Acalypha angustata (Katpisbossie). Vat maar net aan hul blare. Tonteldoos se pragtigste boom is Dombeya rotundifolia. Die boom se weelderige wit blommeprag kondig amptelik aan dat lente in Tonteldoos aangekom het. Waarom noem die volk dit ŉ Drolpeer?
'''
Wat dink jy? Is daar nog? Hentie Joubert (kontak) 05:24, 22 Maart 2016 (UTC)
Hentie, ongelukkig is ensiklopediese styl koud, vermy uitroeptekens en menings en gee die feite. Grappenderwys is ongelukkig nie ensiklopediese styl nie, verhalende styl ook nie. Bv sê  net oor die Kurkbokdrol dat dit so genoem word omrede dat die sade soos die prop van 'n bottel gelyk het. Niks meer,niks minder nie. Hierdie styl van jou behoort by Mieliestronk, hulle doen verhalende projekte. Groete! Oesjaar (kontak) 06:03, 22 Maart 2016 (UTC)
Ek gaan vireers alles deurhaal. Ek sal daarvan hou as ons die hele ding dan eers hier bespreek. Groete Hentie Joubert (kontak) 13:55, 22 Maart 2016 (UTC)
thread_title:  Volksname 

message: Enige geskiedkundige inligting en fotos aangaande die Polisiestasie te Tonteldoos is welkom, in spesifiek die ontstaan van die eerste Polisiestasie gedurende die Mapoch en ander oorloë.
-- 18:59, 2 Januarie 2018‎ I.P. 105.226.154.171
thread_title:  Inligting benodig: Tonteldoos Polisiestasie
Bespreking:Jan Afrika

message: Die bladsy moet nie van Wikipedia verwyder word nie en ook nie herlei word na Breyten Breytenbach se bladsy toe nie! Mense moet weet dat dit 'n skuilnaam van hom was en as die bladsy net gaan herlei, gaan hulle nie noodwendig dit weet nie.
Meer inligting oor "Jan Afrika" kan gesien word op Breyten Breytenbach se bladsy.
replies: text: Dat dit 'n brokkie nuttige inligting is, is waar, maar dat dit die kortste artikel van die hele wiki regverdig is onsin. Dit kan ook 'n aanstuur wees met 'n uitleg van skuilname op die hoofartikel.
Jcwf (kontak) 13:31, 25 Februarie 2016 (UTC)
replies: text: :Ek verstaan. Die skrywer het dit so versoek. Hy het baie navorsing en moeite gedoen oor 'n hele klomp Suid-Afrikaanse skrywers en het artikels oor elkeen geskryf. Daardie artikels word tans een vir een op Wikipedia gelaai. Ek wil graag, as gevolg van sy bydrae tot Afrikaans en die uitbreiding van die Afrikaanse Wikipedia, sy versoek nakom.

text: :Hierdie is sy rede:

text: :"Die hele doel met ’n profiel vir Jan Afrika is dat hierdie skuilnaam prominente dekking moet kry, sodat mense bewus kan word van die skuilname. Dit is bedoel vir iemand wat Jan Afrika se digbundel optel en dan wil uitvind wie Jan Afrika was. Op een of ander manier moet hy dan uitkom by ’n profiel of iets wat sê dat hy na Jan Afrika gesoek het, maar dat Jan Afrika ’n skuilnaam is van Breyten – hierdie stuk inligting is belangrik."

text: :Ek dink ons dalk net hierdie bladsy uitbrei met byvoorbeeld publikasies wat onder die naam "Jan Afrika" gepubliseer is of so.

text: :MilanBye (kontak) 12:10, 26 Februarie 2016 (UTC)
replies: text: ::Ander skrywers het nie aparte bladsye vir hulle skuilname nie en ons gaan nie vir die skrywer (hoe belangrik ook al) 'n uitsondering maak nie. Die inligting moet GROOT ASSEBLIEF na die hoofartikel oorgedra word. Groete. Frank (kontak) 06:36, 29 Februarie 2016 (UTC)
replies: text: :::Ek het die oorbodige saadjie nou in 'n aanstuur omgeskep omdat duplikate artikels nie nodig is nie. Andersins sal ons dit hier bespreek. Groete. -- JCIV (Besprekings | Bydraes) 16:10, 5 Mei 2016 (UTC)
replies: text: ::::Dagsê JCIV. Die probleem is wanneer iemand soek vir "Jan Afrika" en daar verskyn geen bladsy oor "Jan Afrika" of selfs geen teks oor Jan Afrika met die eerste oogopslag nie, gaan die persoon dalk dink daar is fout of dat Jan Afrika nie bestaan nie. Daarom sal dit goed wees as die bladsy vir Jan Afrika ook bestaan. Die bladsy is darem nie heeltemal leeg nie en dit bevat inligting uit 'n ander oogpunt uit wat nie op Breyten Breytenbach se bladsy staan nie. Kan ons groot asseblief hierdie bladsy hier hou? MilanBye (kontak) 12:02, 9 Mei 2016 (UTC)
replies: text: :::::Dit is onsin. Ons het aansture wat dit verhoed, MilanBye. Wanneer iemand soek vir "Jan Afrika" sal hulle dit wel vind en dan outomaties na Breytenbach se bladsy deurverbind word. Jcwf (kontak) 13:25, 9 Mei 2016 (UTC)
thread_title:  Die bladsy moet asseblief bly
Bespreking:Noer I

message: Seker Noor I en nie Noer I nie? Groete. Frank (kontak) 20:06, 13 Februarie 2016 (UTC)
replies: text: Die Arabies sê نور. Met 'n waf (و) wat die [u]-klank in moeder voorstel. Ek sien geen transliterasiegids vir Arabies hier nie, maar om dit weer te gee met 'oo' is Engels. Die tulis vir Afrikaans moeder word ook met 'n waf geskryf: مُودِرْ Ek het ook die (Franse) transliterasie van Ouarzazate  (ورزازات)in Afrikaans Warzazate verander. Ook dit is 'n waf, wat hier as half-vokaal gebruik word. Jcwf (kontak) 20:41, 13 Februarie 2016 (UTC)

text: Manie het baie tulis toegevoeg vir Afrikaanse woorde op WikiWoordeboek. Kan ons dit nie gebruik om tot 'n goeie konsistente Arabiese transliterasie te kom nie? Jcwf (kontak) 23:15, 13 Februarie 2016 (UTC)
thread_title:  Naam
Bespreking:Gouerotsluislang

message: Ek is nie taalkundig hoogsopgelei nie, maar ek merk die volgende:
#Soos in die artikel genoem word, is die luislang genoem na die Goue Rots (Birmaans: kyaiktiyo)-pagode.
#Maar die slang is nie goudkleurig nie, eerder skakerings van bruin.
#Indien die naam as Goue rotsluislang geskryf word, beteken dit dat dit 'n rotsluislang met 'n goue kleur is. Dit is nie waar nie, want slegs die rots is goudkleurig weens Boeddhiste wat goudfoelie daarop plak.
#Ek voel die naam behoort na Gouerotsluislang verander te word, bedoelende 'n luislang wat by die gouerots gevind word. Ek besef dit is net [minus 'n spasie], maar dit maak wél 'n verskil in die betekenis van die naam.
Kan een van die geleerdes (Alias, Morne, Voyageur of Winston) ons hiermee help? Geniet julle dag! Aliwal2012 (kontak) 08:13, 17 Februarie 2016 (UTC)
replies: text: :Ek sekondeer! Daar is genoeg redes waarom dit verander kan word. En ek het 'n spasiefout gemaak, dankie oom Gert. Suidpunt (kontak) 08:25, 17 Februarie 2016 (UTC)
replies: text: :: Artikel na korrekte naam geskuif. Dankie vir jou antwoord! Aliwal2012 (kontak) 12:17, 17 Februarie 2016 (UTC)
thread_title:  Samestelling van die naam "Gouerotsluislang"
Bespreking:Slag van Kessel

message: Die datum op die kaart is nie reg nie. Moet v.C. wees in plaas van n.C. Weet nie hoe om dit self reg te maak nie. JMK (kontak) 10:16, 18 Februarie 2016 (UTC)
replies: text: Die kaart toon die geografie van 50 n.C. Ek het nie een vir 100 jaar eerder nie, maar dit sal nie baie verskil het nie. Ek kan die plakker verwyder. (Jy kan dit ook: dit is svg, maar dit het my ook tyd gekos om inkscape 'n bietje te leer.) Ek sal vanaand kyk. Jcwf (kontak) 15:21, 18 Februarie 2016 (UTC)
replies: text: :Dankie, ek verstaan nou. Goed gedaan met hierdie kaart. "geografie van 50 n.C." sal egter 'n moontlike misverstand uitskakel - ek kan nie svg met my eie rekenaar manipuleer nie. JMK (kontak) 18:29, 18 Februarie 2016 (UTC)
thread_title: Datum

message: Is daar miskien artikels buite hierdie Wikipedia, byvoorbeeld in die Nederlandse een? Groete. -- JCIV (Besprekings | Bydraes) 11:00, 19 Februarie 2016 (UTC)
replies: text: :Duits het beslis nie. Kyk by die regterpaneel onder by :de:Schlacht um Avaricum. Engels het dit ook nie:  :en:Battle_of_the_Arar. Dit is uniek. Jy kan altyd 'n Duitse artikel skryf! Suidpunt (kontak) 11:24, 19 Februarie 2016 (UTC)
replies: text: :: Die gebeure word op die Nederlandse Wikipedia by :nl:Kessel (Noord-Brabant) beskryf. Groete. Frank (kontak) 12:08, 19 Februarie 2016 (UTC)
thread_title:  Taalskakels
Bespreking:Afriqiyah Lugdiens Vlug 771

message: Die teks sê "Al elf bemanningslede was Libiërs gewees", maar die tabel sê een was 'n Filippyn. Wat is dit nou? --Alias (kontak) 13:50, 23 Februarie 2016 (UTC)
replies: text: Ek het dit bygewerk en die verlore verwysing op die Internetargief opgespoor. --Alias (kontak) 12:40, 30 Augustus 2018 (UTC)
thread_title:  Teenstrydigheid: Libiër of Filippyn?
Bespreking:Charl Wynand Malan

message: Ter inligting gekopieer van Oesjaar se besprekingsbladsy - Aliwal2012

message: Dagsê Oesjaar,
Ek het toevallig jou werk raakgeloop en is geweldig beïndruk - welgedaan en doen so voort!
Ek wil 'n korreksie voorstel vir jou Wiki-berig oor "CHARLES WYNAND MARAIS MALAN""wat volgens my inligting foutief is. Sy korrekte name is "CHARL WYNAND MARAIS MALAN".
# Die korrekte name is (net-net) sigbaar op die foto van die grafsteen in jou berig.
# Charl Wynand is 'n bekende familienaam in die Malan-stamboom.
# In die geslagsregister word dit korrek aangedui.
# In daardie jare was verskeie "Charl" Malans deur die engelse herdoop as "Charlie". Inteendeel, hierdie oud-senator was bekend by die noemnaam Charlie Malan juis as gevolg daarvan.
# Om dit te verhoed was daar 'n era waarin die Malans die familiename omgedraai het na "Wynand Charl" juis om die noemnaam "Charlie" te vermy. My eie oupa is een so 'n voorbeeld.
Groete,
Wynand Malan - Pretoria
(083) 445-2220
replies: text: Ek het die naam verander na Charl, hoewel die Afrikaanse Kultuuralmanak hom aandui as Charles. Morne (kontak) 08:28, 17 Februarie 2016 (UTC)
thread_title:  CHARL WYNAND MARAIS MALAN
Bespreking:Barrie Hough

message: Is die foto "eie werk" soos per die lisensie of Tafelberg s'n? Morne (kontak) 14:04, 25 Februarie 2016 (UTC)
replies: text: Hi Morne. Ek sal uitvind by die skrywer watter reg het ons op die foto; dan sal ek laat weet. Groete. MilanBye (kontak) 12:28, 26 Februarie 2016 (UTC)
replies: text: : Dankie! En ook vir jou bydraes. Morne (kontak) 15:11, 26 Februarie 2016 (UTC)
replies: text: :: Hi Morne. Dit is 'n plesier. Ek het uitgevind by die skrywer. Ek dink ons sal hierdie foto moet verwyder. Daar is wel 'n paar foto's wat by NALN gekry is, want ons mag gebruik. Ek sal later deur die nuwe artikels gaan van die Suid-Afrikaanse skrywers en die foto's verwyder of vervang soos nodig. Lekker dag. MilanBye (kontak) 06:58, 8 Maart 2016 (UTC)
replies: text: ::: Dis gaaf! Dankie. Morne (kontak) 08:14, 8 Maart 2016 (UTC)
thread_title:  Foto
Bespreking:Emmarentia

message: Ek weet nie waar die gewoonte vandaan kom om punte in persentasies op Wikipedia te gebruik nie, maar dis die Engelse skryfwyse. In Afrikaans is dit 15,5% of 15,5 persent. Sien die eerste uitgawe van Skryf Afrikaans bl. 568 en verder. Morne (kontak) 08:57, 29 Februarie 2016 (UTC)
replies: text: :Inderdaad. Al wat vir my geweldig simpel is van die Suid-Afrikaanse skryfwyse is die spasies tussen R2 000 000,00. Dit is werklik lomp en enige idioot kan 'n 9 of 'n 7 of 'n 6 tussen die gapings invul. Hoekom nie eerder soos die Hollanders en Duitsers maak en skryf R2.000.000,00 nie? Verder sou dit ook help, want dan hoef mens nie heeltyd &nps (vloekwoord) tussen-in te vul nie. Werklik, dit is onprakties en mors tyd. Suidpunt (kontak) 09:56, 29 Februarie 2016 (UTC)
replies: text: ::Simpel of nie, dis die reël. Morne (kontak) 10:24, 29 Februarie 2016 (UTC)
thread_title:  Punte in persentasies
Bespreking:Argeologie

message: argeologie is een vak waar bij je zoekt naar botten en potten en huisen enz. en als jij denkt dat je niet hoeft the rekenen bij dit beroep dan hep je het fout je moet juist een reken scenie zijn voor dit beroep bevoorbeeld om in the schatten hoe zwaar iets is of hoe groot het is of hoeveel kans er is dat het niet breekt onderweg en als je dagt dat je niet goed hoeft the schrijven voor dit beroep dan hep je het ook fout je moet bevoorbeeld opschrijven hoe je vonsdt heet en waar je het vond en dat soort dingen maar het beroep is ook heel leuk bevoorbeeld als je iets vint is dat natuurlijk heel leuk.
thread_title:  Belang van Argeologie?
Bespreking:Pompeius

message: Jaap, ek verstaan nie die sin wat begin met: Pompeius vat hom in die tempel van Jerusalem in 63 v.C. en verlaag die...." nie. Kan jy help? Groete! Oesjaar (kontak) 06:02, 18 Maart 2016 (UTC)
replies: text: Oh, oeps. skuus... Vat in die sin van arresteer, gevangene maak, weet nie goed hoe dit te sê nie. Ons sê in de kraag vatten of soiets
Jcwf (kontak) 16:22, 19 Maart 2016 (UTC)
thread_title:  Sin maak nie sin nie
Bespreking:Archimedes

message: Ek neem aan Sirakuse is korrek, en nie Syracuse soos in die artikel vermeld nie. Enige raad? Groete. Frank (kontak) 13:54, 26 Maart 2016 (UTC)
replies: text: Pharos gee Sirakuse aan (Syracuse (geog.: hawe in Sicilië) Sirakuse; (geog.: stad in Am.) Syracuse). Winston (kontak) 14:02, 26 Maart 2016 (UTC)
replies: text: : Dankie baie!
thread_title:  Syracuse of Sirakuse
Bespreking:Suid-Afrikaanse siviele ordes en dekorasies: 2002-

message: Ek sien daar word spesifiek van die orde van die 'Baobab' gepraat (met 'kremetart' dan in hakkies). Hoekom? Is dit die titel se amptelike naam in Afrikaans? Sovêr as wat ek weet is 'Baobab' nie 'n Afrikaanse woord nie...
thread_title:  Baobab (kremetart)
Bespreking:Relê

message: Is relê  reg, of moet dit dalk eerder aflos wees? Groete. Frank (kontak) 13:45, 31 Maart 2016 (UTC)
replies: text: Daaraan kan ek net toevoeg dat vir ons dit in Nederlands 'n Franse leenwoord is, nie 'n Engelse nie.  Jcwf (kontak) 14:22, 31 Maart 2016 (UTC)
thread_title:  Naam
Bespreking:Letlanders

message: Net 'n klein persentasie etniese Letlanders is aanhangers van Ortodokse kerke. Indien daar sprake is van 24 persent, word blykbaar etniese Russe by die getal Ortodokse Christene ingereken. --Voyageur (kontak) 21:36, 3 April 2016 (UTC)
replies: text: Dankie vir die opmerking. Dit was inderdaad 'n verwarring tussen die Russies-Ortodokse en die Letties-Ortodokse Kerk. Ek het die verwarrende persentasies nou verwyder. Ek hoop, die benaming van hierdie etniese groep (en die Estlanders) is reg, ek is nog 'n bietjie onseker. Lette en Letlanders word sinoniem in ons artikels gebruik. Groete. -- JCIV (Besprekings | Bydraes) 22:18, 3 April 2016 (UTC)
replies: text: :Sien gerus HAT: Estlander/Est. --Voyageur (kontak) 22:27, 3 April 2016 (UTC)
thread_title:  Klein persentasies
Bespreking:Europese verkenning van Suid-Afrika

message: Was Suid-Afrika verlore of het dit weggeraak dat dit ontdek moes word? Impliseer die titel hier was geen siel in die land voor Europeërs dit "ontdek" het nie? Morne (kontak) 07:27, 9 April 2016 (UTC)
replies: text: Wat sal ons dit maak? Europese (of Westerse/ Moderne) ontdekking van Suid-Afrika? Groete. Frank (kontak) 08:07, 9 April 2016 (UTC)
replies: text: : Liewer dan: Europese verkenning van Suid-Afrika. En in alle gevalle in die inleiding kan dit ook "verkenning" wees. Morne (kontak) 08:25, 9 April 2016 (UTC)
thread_title:  Ontdekking